Brahmavaivarta Purana

Brahmavaivarta Purana (Sanskrit: ब्रह्मवैवर्त पुराण; Brahmavaivarta Purāṇa) ialah sebuah teks Sanskrit yang sangat panjang dan merupakan salah satu Purana utama (Maha-Purana) dalam agama Hindu. Ia merupakan teks penting dalam tradisi Vaishnava dan sebahagian besarnya berpusat pada dewa-dewi Hindu, Radha dan Sri Krishna.

Hinduisme moden, walaupun berakar pada Veda dan Vedanta, sangat dipengaruhi oleh purana, sekurang-kurangnya dalam aspek praktikal. Brahmavaivarta Purāṇa adalah salah satu purāṇa yang sering disebut oleh para penulis Dharma Sastra ketika membincangkan topik seperti sistem kasta, pemberian derma, vrata (nazar atau puasa keagamaan semasa perayaan), gambaran tentang naraka (neraka) bagi mereka yang melanggar dharma, dan sebagainya.Swami Harshananda, A Concise Encyclopaedia of Hinduism

Bahagian asal purāṇa ini mungkin sangat kuno. Namun, versi yang tersedia dalam bentuk cetakan tampaknya telah berkembang dalam tempoh antara tahun 800 hingga 1600 Masihi.

Brahmavaivarta Purāṇa yang asal mungkin merupakan karya yang lebih kuno—lebih awal daripada tahun 300 Masihi—kerana Vishnu Purana telah menyebutnya sebagai salah satu Maha Purana. Teks yang kini tersedia dalam bentuk cetakan mungkin telah berkembang antara tahun 800 hingga 1600 Masihi.

Memandangkan sebab asal kewujudan alam semesta dalam teks ini digambarkan sebagai ‘vivarta’ atau ‘penampakan’ (appearance) daripada Brahman, maka purāṇa ini dinamakan sebagai Brahmavaivarta Purāṇa.Swami Harshananda, A Concise Encyclopaedia of Hinduism

Satu ciri istimewa purāṇa ini ialah ia mengandungi beberapa mantra penting (formula esoterik) serta kaedah penggunaannya.

 Struktur 
Ia adalah sebuah karya yang cukup besar, terdiri daripada 18,000 ayat yang dibahagikan kepada empat khaṇḍa atau kitab, dengan jumlah keseluruhan 276 bab.

 Kandungan 

 Bahagian Pertama 
Brahmakhanda, bahagian pertama, mengisahkan evolusi alam semesta bermula daripada Brahmā yang berwajah empat, yang juga merupakan Sri Krishna sendiri. Brahmakhaṇḍa juga memuji keagungan purāṇa ini serta memberikan ringkasan isi kandungannya. Ia menyatakan bahawa Sri Krishna adalah pencipta seluruh alam semesta dan bahawa dunianya, Goloka, adalah kediaman ilahi tertinggi, mengatasi Vaikuṇṭha dan Kailāsa.

Bahagian ini juga mengandungi kisah penciptaan yang terperinci, termasuk kemunculan dewa-dewa lain seperti Narayaṇa, Siva, Brahma, dan Dharma-puruṣa. 

Topik lain yang dibincangkan dalam kitab ini termasuk Ayurveda (ilmu kesihatan), pemujaan Śālagrāma (batu suci lambang Viṣṇu), disiplin yang harus diamalkan oleh para saṁnyāsin (petapa) dan balu, ajaran falsafah mengenai kesatuan terakhir antara jīva (roh individu) dengan Brahman, serta gambaran tentang Goloka.

 Bahagian Kedua 
Prakṛtikhaṇḍa, kitab kedua, membincangkan tentang mūlaprakṛti atau Ibu Alam Semula Jadi, yang digambarkan sebagai pasangan Tuhan, seolah-olah membentuk bahagian kiri tubuh-Nya. Dari-Nya muncul lima dewi: Durga, Lakshmi, Sarasvati, Savitri, dan Radha. Tuhan atau Puruṣa membahagikan dirinya menjadi Śrī Kṛṣṇa dan Nārāyaṇa. Kemudian, Brahmā dan Śiva juga muncul daripadanya.

Mūlaprakṛti melahirkan sebutir telur emas, dari mana muncul Mahāvirāṭ, Makhluk Kosmik yang mencipta dunia-dunia.

Seperti dalam khaṇḍa sebelumnya, banyak topik lain turut dibincangkan dalam bahagian ini: kisah pelbagai dewi, termasuk dewi sungai; pemujaan dan meditasi tentang Bhūmi atau Ibu Bumi; kelebihan mandi di Sungai Gaṅgā; kepentingan daun tulasī dan peraturan penggunaannya; perincian pelbagai jenis batu śālagrāma; kisah terkenal Sāvitrī dan Satyavān; konsep karma dan kesannya; gambaran tentang naraka (neraka); maklumat terperinci mengenai pertumbuhan janin manusia dalam rahim; serta kisah ringkas tentang Durgā dan butiran mengenai pemujaannya.

 Bahagian Ketiga 
Seterusnya adalah Gaṇapatikhaṇḍa atau Gaṇeśakhaṇḍa. Kitab ini terutama membincangkan kelahiran dan pencapaian Ganesha dan Sanmukha, dua putera Siva dan Parvati. Kisah Parasurama (Rāma bersenjatakan kapak) juga merupakan bahagian penting dalam khaṇḍa ini. Selain itu, terdapat beberapa nyanyian pujian yang indah untuk Ganesha.

 Bahagian Keempat 
Bahagian terakhir, Śrīkṛṣṇa-janmakhaṇḍa, mengisahkan perjalanan hidup Sri Krishna bersama pasangan sucinya, Radha. Bahagian ini hampir sebesar gabungan tiga bahagian sebelumnya.

Banyak topik menarik dibincangkan dalam purāṇa ini. Antaranya: Ayurveda atau ilmu kesihatan dan panjang umur; ritual sandhyā; kepentingan śālagrāma dan pemujaannya; gambaran tentang Kaliyuga (Zaman Besi); kelebihan mandi di sungai Ganges pada hari-hari yang bertuah; keagungan daun tulasī (selasih suci); kisah Savitri dan Satyavan; kisah Manasādevī, dewi ular; Durgāpūjā; tafsiran mimpi; etika hidup bagi wanita yang sudah berkahwin dan balu; keagungan Bhāratadeśa (India); serta beberapa panduan mengenai pembinaan bangunan.

Kitab terakhir, Śrī-Kṛṣṇa-janma-khaṇḍa, juga merupakan yang terbesar. Walaupun kisah  Sri Krishna dalam bahagian ini hampir sama dengan yang terdapat dalam Bhagavata Purana, perbuatan penuh kasih antara Radha dan Sri Krishna digambarkan dengan lebih menonjol. Kisah-kisah lain seperti Ambarīṣa dan resi Durvasa, Ashtavakra, serta Sri Rama turut dimuatkan.

Pelbagai topik lain turut dibincangkan dalam bahagian ini, antaranya: petanda buruk daripada mimpi jahat, tugas dan tanggungjawab masyarakat dalam empat varṇa (kelas sosial), peraturan khas untuk balu, makanan yang sesuai dan tidak sesuai dimakan, gambaran tentang Kaliyuga (Zaman Besi), keagungan negara Bhārata (India), serta ilmu seni bina.

Bab terakhir dalam kitab ini menyenaraikan lapan belas purāṇa utama beserta jumlah bait dalam setiap satunya.

 Rujukan 
Kategori:Teks Hindu
Kategori:Teks Sanskrit
Kategori:Hinduisme